C 334/160
MT
Il-Ġurnal Uffiċjali tal-Unjoni Ewropea
1.9.2022
Il-proċeduri amministrattivi għall-użu tal-kapaċità tal-enerġija rinnovabbli jistgħu jiġu ssimplifikati u ssimplifikati aktar.
Huwa rrakkomandat li l-investimenti l-ġodda fl-infrastruttura u fin-netwerks relatati mal-gass ikunu validi għall-futur fejn possibbli, sabiex tiġi ffaċilitata s-sostenibbiltà fit-tul tagħhom, permezz ta’ adattament futur għal fjuwils sostenibbli.
Barra minn hekk, iż-żieda fl-effiċjenza enerġetika tipprovdi opportunità kosteffiċjenti biex jitnaqqsu aktar l-emissjonijiet tal-karbonju u d-dipendenza fuq il-fjuwils fossili, inkluż fuq l-importazzjonijiet mir-Russja.
B’mod partikolari, hemm lok għal titjib fir-rigward tar-rinnovazzjoni tal-bini u l-introduzzjoni ta’ pompi tas-sħana u tisħin distrettwali fis-settur tal-bini, kif ukoll permezz tal-elettrifikazzjoni u l-provvista ta’ enerġija nadifa għall-industriji intensivi fl-enerġija.
Sabiex in-Netherlands ikunu konformi mal-objettivi “Lesti għall-mira ta’ 55 %”, ser tkun meħtieġa żieda ulterjuri flambizzjoni fir-rigward tat-tnaqqis tal-emissjonijiet tal-gassijiet b’effett ta’ serra kif ukoll żieda fl-enerġija rinnovabbli u l-effiċjenza enerġetika.
(26)
Aktar investimenti fl-infrastruttura tat-trasport jistgħu jgħinu biex jitneħħew il-konġestjonijiet u tiġi appoġġata lmobbiltà sostenibbli.
L-infrastruttura ferrovjarja u tat-toroq hija kkonġestjonata.
In-netwerk ferrovjarju Olandiż huwa l-aktar wieħed użat fl-Ewropa.
In-Netherlands qed jużaw is-Sistema Ewropea tal-Ġestjoni tat-Traffiku Ferrov­ jarju biex jappoġġaw iż-żieda fil-kapaċità tan-netwerk ferrovjarju tagħhom.
Fl-2019, il-konġestjoni fit-toroq, għal­ kemm kemxejn taħt il-medja tal-Unjoni, kienet stmata li swiet 4 % tal-PDG annwali Netherlandiż.
L-investimenti flinfrastruttura tal-mobbiltà sostenibbli jista’ jkollhom effetti konsegwenzjali pożittivi għas-suq uniku, minħabba limportanza taċ-ċentri tat-trasport tan-Netherlands (il-Port ta’ Rotterdam, l-ajruport ta’ Schiphol) u jkomplu jnaqqsu d-dipendenza għolja tal-pajjiż fuq iż-żejt (39 % tat-taħlita tal-enerġija fl-2020).
(27)
Depożiti eċċessivi ta’ nitroġenu qed jagħmlu ħsara lill-ambjent u qed iżommu lura l-attivitajiet ta’ kostruzzjoni u agrikoli.
Is-surplus tan-nitroġenu huwa erba’ darbiet aktar mill-medja tal-Unjoni filwaqt li l-emissjonijiet tal-ammo­ nijaka għal kull ettaru huma l-ogħla fl-Ewropa.
Id-depożiti tan-nitroġenu huma għoljin wisq biex jintlaħqu lgħanijiet tal-bijodiversità, jaffettwaw il-kwalità tal-ilma u jwasslu biex in-Netherlands jaqbżu l-limiti tad-Direttiva tal-Kunsill 91/676/KEE (20) (id-"Direttiva dwar in-Nitrati").
Wara deċiżjoni tal-Kunsill tal-Istat fl-2019, hemm bżonn li l-gvern tan-Netherlands jieħu azzjoni biex inaqqas id-depożitu tan-nitroġenu fiż-żoni tan-Natura 2000.
Biex ikomplu jitnaqqsu d-depożiti tan-nitroġenu, hija meħtieġa bidla lejn agrikoltura sostenibbli, li teħtieġ investimenti sinifikanti.
L-agrikoltura hija responsabbli għal 45 % tad-depożiti tan-nitroġenu b’mod partikolari minħabba ttrobbija intensiva tal-bhejjem.
Dan jagħmlu l-Istat Membru bl-ogħla densità ta’ bhejjem fl-Unjoni.
(28)
Filwaqt li l-aċċellerazzjoni tat-tranżizzjoni lejn in-newtralità klimatika u lil hinn mill-fjuwils fossili ser toħloq kostijiet sinifikanti ta’ ristrutturar f’diversi setturi, in-Netherlands jistgħu jagħmlu użu mill-Mekkaniżmu ta’ Tran­ żizzjoni Ġusta fil-kuntest tal-politika ta’ koeżjoni biex itaffu l-impatt soċjoekonomiku tat-tranżizzjoni fir-reġjuni laktar milquta.
Barra minn hekk, in-Netherlands jistgħu jagħmlu użu mill-Fond Soċjali Ewropew Plus, stabbilit birRegolament (UE) 2021/1057 tal-Parlament Ewropew u tal-Kunsill (21), biex itejjbu l-opportunitajiet ta’ impjieg u jsaħħu l-koeżjoni soċjali.
(29)
Fid-dawl tal-valutazzjoni tal-Kummissjoni, il-Kunsill eżamina l-Programm ta’ Stabbiltà tal-2022 u l-opinjoni tiegħu (22) hija riflessa fir-rakkomandazzjoni (1) hawn taħt.
(30)
Fid-dawl tal-interkonnessjonijiet mill-qrib bejn l-ekonomiji tal-Istati Membri taż-żona tal-euro u l-kontribut kollettiv tagħhom għall-funzjonament tal-unjoni ekonomika u monetarja, il-Kunsill irrakkomanda li l-Istati Membri taż-żona tal-euro jieħdu azzjoni biex jimplimentaw ir-rakkomandazzjonijiet mogħtija fir-Rakkomandazzjoni tal-2022 dwar iż-żona tal-euro.
Għan-Netherlands, dan huwa rifless b’mod partikolari fir-rakkomandazzjonijiet (1) u (3).
(31)
Fid-dawl tal-analiżi fil-fond tal-Kummissjoni u ta’ din il-valutazzjoni, il-Kunsill eżamina l-Programm ta’ Stabbiltà tal2022.
Ir-rakkomandazzjonijiet tiegħu skont l-Artikolu 6 tar-Regolament (UE) Nru 1176/2011 huma riflessi firrakkomandazzjonijiet (1) u (4).
Ir-rakkomandazzjoni (1) tikkontribwixxi wkoll għall-implimentazzjoni tar-Rakko­ mandazzjoni tal-2022 dwar iż-żona tal-euro, b’mod partikolari l-ewwel rakkomandazzjoni għaż-żona tal-euro.
Ilpolitiki fiskali u politiki oħra msemmija fir-rakkomandazzjoni (1) u (4) jgħinu biex jiġu indirizzati, fost l-oħrajn, liżbilanċi marbuta mas-surplus kbir fil-kont kurrenti.
Il-politiki msemmija fir-rakkomandazzjoni (1) jgħinu wkoll biex jiġu indirizzati l-iżbilanċi relatati ma’ dejn privat għoli,
(20) Id-Direttiva tal-Kunsill 91/676/KEE tat-12 ta' Diċembru 1991 dwar il-protezzjoni tal-ilma kontra t-tniġġis ikkawżat min-nitrati minn sorsi agrikoli (ĠU L 375, 31.12.1991, p. 1).
(21) Ir-Regolament (UE) 2021/1057 tal-Parlament Ewropew u tal-Kunsill tal-24 ta' Ġunju 2021 li jistabbilixxi l-Fond Soċjali Ewropew Plus (FSE+) u li jħassar ir-Regolament (UE) Nru 1296/2013 (ĠU L 231, 30.6.2021, p. 21).
(22) Skont l-Artikolu 5(2) tar-Regolament tal-Kunsill (KE) Nru 1466/97.